《为宜兴郑主簿赋寓轩一首》
宋代·程俱

物生太空中，巨细同一寓。机缄固有待，舟壑本无住。

二仪立毫固，万化失朝暮。要之傥来寄，正自堕形数。

滔滔人间世，俯仰若泡露。浮游皆适然，蚊睫漫来去。

着身方丈室，聊作槁梧据。了观诸幻境，内外绝欣恶。

须知五蕴山，今我聊托附。回头主人翁，妙住了无处。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。